open-index/open-wikipedia-markdown huggingface dataset:
Нина Добрев

**Нина Добрев** (англиски: *Nina Dobrev*, бугарски: *Нина Добрев*) или позната според родното име **Нина Константинова Добрева** (англиски: *Nina Konstantinova Dobreva*, бугарски: *Нина Константинова Добрева*;  во ) — бугарско-канадска филмска глумица. Таа е позната по улогата на *Мија Џонс* во филмскиот серијал . Во моментов, Нина Добрев е поврзана со улогата на *Елена Гилберт* во филмскиот серијал "Дневниците на вампирот".

## Животопис

Нина Добрев е родена во Софија, но на две години се преселила заедно со семејството во Торонто, Канада. Таа има поголем брат, студент по машинство. Од мала се занимавала со танци, гимнастика, театар, музика и глумство.

## Кариера

На почетокот од својата кариера работела како модел и била рекламно лице, а потоа започнала да учествува на аудиции за различни улоги во филмови и филмски серијали. До денес, таа има играно во филмовите "Fugitive Pieces", "Away from Her", "Never Cry Werewolf", како и во телевизиските серии "Degrassi: The Next Generation" и "The Vampire Diaries".

## Филмографија

* 2006 - Repo! The Genetic Opera
* 2006 - Playing House
* 2006 - Away from Her
* 2007 - How She Move
* 2007 - The Poet
* 2007 - Too Young to Marry
* 2007 - Fugitive Pieces
* 2007 - My Daughter's Secret
* 2008 - Never Cry Werewolf
* 2008 - The American Mall
* 2008 - Mookie's Law
* 2008 - The Border
* 2009 - You Got That Light
* 2009 - Eleventh Hour
* 2006-2009 - Degrassi: The Next Generation
* 2009 - Degrassi Goes Hollywood
* 2009 - Chloe
* 2009 - The Vampire Diaries
* 2009 - Merry Madagascar
* 2010 - The Vampire Diaries С2

## Награди и номинации

## Надворешни врски
* Профил на IMDB 
* Официјален профил на Нина Добрев на Twitter 
* Интервју за AOL: Degrassi  
* Интервју за AOL: The American Mall  

Категорија:Живи луѓе
Категорија:Канадски глумци
Категорија:Бугарски глумци
Категорија:Луѓе од Софија
Братство (културно-просветно друштво)

**Братство** е културно-просветно друштво создадено од битолското граѓанство со цел да се спротивстават на Бугарската егзархија и бугарска пропаганда во Македонија .

## Основање и членство

Во 1880 година во Битола било основано друштвото Братство, а една година подоцна било основано читалиштето Просвештение, ова читалиште на 25 март 1881 година донело свој устав.

Во друштвото Братство не членувале само егзархисти туку и патријаршисти, а имало претставници и на муслиманите (Албанци и Турци). Меѓутоа егзархистите биле доминантни и затоа егзархиската црковна власт во Битола го сметала друштвото за своја компетенција бунејќи се притоа поради членувањето на другите верски и национални припадности.

## Цел

Братство и Просвештение официјално имале просветни цели. Меѓутоа токму поради таквата просветно - културната дејност, тие дошле во судир со претседетелот на Битолската егзархиска општина, попот Ставре. Подоцна во судирот се замешала и самата Егзархија.

## Судир со Егзархијата

Поводот за судирот се случил на 12 февруари 1883 година. Тој ден во училишната зграда се одиграла комедијата *Беспаричие* на Тургенев, во превод од руски на македонски народен јазик . Таквата дејност продолжила и истата година била прикажана и пиесата *Цилиндар* од Стојчев во превот од бугарски на македонски говорен јазик .

Подоцна биле прикажани уште три Молиерови комедии *Лажно болниот*, *Скаперник* и *Лагите на Скамен*. Комедиите биле преведени од француски на македонски народен јазик од страна на Влавот Коста Косму, драмски писател и поет од селото Гопеш, Битолско .

Поп Ставре протестирал во име на општината токму поради репертоарот и употребата на македонскиот говорен јазик наместо бугарскиот јазик од страна на драмската секција, Ставре за својот протест ја известил и Егзархија .

Братство во однос на протестот на поп Ставре истакнало деко егзархиската црковно - училишна општина нема право да се меша во дејноста на друштвото бидејќи тоа не е во сосотав на општината.

Спорот траел до септември 1885 година. На 17 септември 1885 година општината го известило Братство дека треаба да ја прекрати својата дејност бидејќи *не се покорува на своето началство*. Друштвото од своја страна пак на 25 септември 1885 година донело одлука да се обрати до вилаетската власт и да биде регистрирано согласност турските закони. Во молбата која била испратена било истакнато дека:

Меѓутоа вилаетските власти одбиле да извршат регистрација на друштвото истакнувајќи дека *просветата за христијаните е во исклучива компетенција на црквата па друштвото треба да се одлучи за една од двете цркви: Егзархијата или Патријаршијата* . Властите истовремено истакнале дека муслиманите не смеаат да членуваат во христијанкси друштва по никаква законска основа.

## Распуштање

Друштвото добивајќи ваков одговор од властите и не сакајќи да се покори на Егзархија, решило да престане со својата работа.

## Извори


Категорија:Бугарска пропаганда во Македонија
Категорија:Отпор на Македонците кон туѓите пропаганди
Категорија:Македонско национално движење
Обид за создавање на еднинствен црковно - просветен центар за Македонија

**Обидот за создавање на еднинствен црковно - просветен центар за Македонија** бил направен од страна на Солунското граѓанство со цел зеднички да настапат пред Бугарската егзархија и да ги престват своите потреби и проблеми но и да се спротивстават на сè поголемото бугарско влијание во Македонија .

## Причина

Бугарската егзархија по нејзиното основање црковно - училишните општини во Македонија ги потчинила на својот устав, назначувајќи претседатели од својот клер и почнала со воведување на бугарскиот јазик во образованието. Меѓутоа еден дел од македонското граѓанство, посебно она кое било во егзархиската средина, се спротивставило на таквото делување. Меѓутоа граѓанството во Македонија немало свој центар кои би ги кординирал барањата и би раководел со едно евентуално движење.

## Обидот

Во 1882 година се датира еден обид за создавање на црковно - просветен центар за Македонија. Солунското граѓанство се обратило кон останатите македонските општини советувајќи ги во иднина да не кореспондираат дирекно со Егзархијата туку преку Солунската црковно - училишна општина, а со тоа требало да се создаде едниствен центар кој би требало сите македонски општини да ги претставува пред Егзархијата.Оваа обраќање било потикнато до рускиот генерален конзул Јакобсон. Тој им сугерирал на солунските првенци:

Јакобсон ги советувал солунчани да постават пред егзархот Јосиф прашањето за едностраничното назначување на претседатели на општините, директорите и инспекторите во егзархиските училишта. Егзархијата од своја страна пак истакнала дека таа се раководи со уставот од 1871 година, потенцирајќи дека и Патријаршијата раководи со општините на ист начин.

Во меѓувреме биле спроведени избори за црковно - училишната општина во Солун и новото раководство побарало да се измени уставот од 1871 година и да се донесе нов во кој би требало да се гарантира општинската самоуправа. Самата солунска општина пристапила кон изработка на еден заеднички устав за сите црковно - училишни општини во Македонија. Овој нов устав би требало: *да создаде ред во управувањето со општините и секој да си го најде своето место*. На ваквиот проект се спротивставиле егзархиските чиновници кој биле назначени од Егзархијата и тие, според Јакобсон:

Егзархот Јосиф сакал да им ја одземе самостојноста на општините и затоа не дозволувал да се донесе единствен устав за општините во Македонија. Затоа Јакобсон му препорачал на својот пратеник во Цариград да му пренесено на егзархот Јосиф да го потврди донесениот општински устав на Солунската општина и да не го попречува самостојниот развој на општините во Македонија: бидејќи само на тој начи може да се реши црковниот спор со патријархот. Според Јакобсон:

Обидот за создавање на единствен црковно - просветен центар за Македонија преку уставот за македонските општини останал нереализиран но ваквиот настап на солунското граѓанство било само претеча на антиегзархиското движење кое во почетокот 90 - те години на 19 век ќе ја зафати Македонија.

## Извори


Категорија:Отпор на Македонците кон туѓите пропаганди
Росио Игарсабал

**Росио Игарсабал** (родена 24 август 1989 година) — аргентинска актерка и пејачка. Таа е најпозната по нејзината улога како Валерија во телевизиската серија Ангели, а исто така учествуваше и во објавувањето на албумите Teen Angels 2 и Teen Angels 3, а некое време беше член на бендот Teen Angels.

## Ран живот
Росио Игарсабал е родена на 24 август 1989 година во Буенос Аирес, Аргентина. Таа има две сестри, Мартина и Лучија.

Категорија:Аргентински глумици
Категорија:Родени во 1987 година
Категорија:Живи луѓе
Категорија:Аргентински женски модели
Весна Дунимаглоска

**Весна Дунимаглоска** (, ) — македонска скијачка и сликарка. Била учесник на ЗОИ 1992 и државен шампион на Македонија во повеќебој.

## Животопис

Дунимаглоска е родена на 1976 година во Битола. Основното и средното образование го завршила во Битола. Во 1999 година дипломирала на Факултетот за ликовна уметност во Скопје. Во 2005 магистрирала на Универзитетот на уметностите во Белград и се стекнала со звањето Магистер во областа на мултимедијалната уметност.

;Скијање
Од 1982 до 1994 година била член на скијачкиот клуб „Пелистер“, Битола. Била апсолутен шампион на Македонија во слалом и велеслалом во своите категории. Во 1986 година го освоила второто место во слалом на Балканското првенство во Бурса, Турција, а во 1990 година третото место на Државното првенство на Бугарија. Во 1990 година била државен шампион на Македонија во повеќебој, гимнастика. Во 1992 учествувала на Југословенското првенство на Бјелашница, Босна и го освоила првото место во слалом и второто место во велеслалом. Истата година учествувала на ЗОИ Албертвил во Југословенската алпска скијачка репрезентација. Била двократен спортист на годината на Битола, двократен спортист на годината од списанието „Скок“ и била во 10-те најуспешни спортисти на Македонија од СОФКА.

;Уметност
Дунимаглоска освен високите спортски успеси, таа има исто така и успеси на полето на уметноста. Дунимаглоска најчесто работи инсталации и перформанси и се занимава со социјалната политика, со трансформацијата и моќта на уметноста во секојдневниот живот. Појдовна точка на нејзиното видео е вистинска животна ситуација низ која ги истражува улогата и функцијата на уметноста во поширокиот современ социјален контекст. Освен излагањата низ Македонија, таа имала и свои изложувања низ Европа и Америка.
## Наводи

Категорија:Луѓе од Битола
Категорија:Македонски скијачи
Категорија:Македонски сликари
Список на водачи на СССР

Ова е списокот на водачи на СССР:



Водачи на СССР
Водачи
Развитие (просветно друштво)

**Развитие** е културно-просветно друштво основано од скопското граѓанство со цел спротистваување на Бугарската егзархија и бугарската пропаганда во Македонија .

## Основање

Во текот на Руско-турската војна во Скопје било формирано просветното друштво Развитие. Меѓутоа поради поради негативниот став кон османлиската власт ова Друштво со својата работа престанало да постои но во март 1880 година повторно било обновено.

## Устав

На 21 мај (стар стил) бил донесен уставот на Развитие, а во овој устав биле определени и целите на самото друштво:

:*1) Да се потикне народната просвета заради културно-просветно издигање на народните маси.*
:*2) Да се негуваат добрите обичаи и да се чува традицијата преку посебни форми на дејност.*
:*3) Да се чуваат православните традиции од посегањето на разните верски и други пропаганди.*
:*4) Да се помагаат бедните ученици ос учебници и други учебни помагала, а во училиштата да се назначуваат месни учители, отомански поданици.*

За да се постигнаат овие средства Друштвото се надевало на *даренија* од скопското граќанство што се собирале еднаш годишно на денот на *Светите Седмочисленици* (Кирил, Методиј, Климент, Наум, Ангелариј, Горазд и Сава) .

Ваквиот устав бил прифатен од страна на Егзархијата меѓутоа таа побарала да се избрише *членот 4* од уставот бидејќи:

Меѓутоа тоа било само делумно точно. Во уставот на Развитие се :

## Поделба

Постепено во самото Друштво дошло до поделба и расправии меѓу т.н *Стари* и *Млади*. Првите биле поклоници на Егзархијата и како такви ја поддржувале нејзината црковно - просветна дејност додека пак вторите се залагле за самобитноста на Македонија.

Од овие борби, во 1884 година како победници излегле т.н *Млади* и Друштвото зазело нов курс во својата дејност, бил напуштен постојнот уставот и друштвото постепено се политизирало.

## Барање

На 27 јануари 1885 година, Друштвото донело резолуција во која:

Во резолуцијата било предвидено да се побара и покровителство од Австроунгарија пред Високата Порта. Резолуцијата му била дадена на австрискиот конзул од Скопје, а тој на 2 февруари 1885 ја пратил на својата влада без препорака .

Егзархијата негодувала поради резолуцијата истакнувајќи дека *таквиот чекор и нанесува штета на Турција, од една страна, и ја навредува Русија, единствениот пријателна бугарскиот народ во Македонија, од друга страна* .

## Растурање

Високата порта издала наредба на косовскиот валија да го растури Развитие со изговор дека турската влада е навредена од барањето за мешање на странска сила во внатрешните работи на државата. Турските власти уапсиле тројца гимназиски учители и Развитие било растурено.

## Извори


Категорија:Бугарска пропаганда во Македонија
Категорија:Отпор на Македонците кон туѓите пропаганди
Илија Алушевски

**Илија Алушевски** (Ѓавато,  – , ) — македонски фолклорист, етнолог, просветен деец, публицист, кореограф и запишувач на усната книжевност во битолскиот крај и пошироко, поттикнувач и организатор на јавни манифестации исполнети со фолклорен жанр, учесник во развојот на аматеризмот во Македонија, меѓу македонските иселеници во Германија, Шведска и на други места.

## Животопис
Алушевски е роден во 1928 година во битолското село Ѓавато.  Дипломирал на Филозофскиот факултет во Скопје. Најпрво работел како средношколски професор во учителската школа во Штип, во гимназијатаво Кочании на крајот во Електро-машинскиот училиштен центар во Битола. Извесен период бил и научен советник во Институтот за фолклор во Скопје. Собирал песни на панаѓурите, повеќе од половина век започнувајќи веднаш по педесеттите години на XX век, па сè со крајот на животот, најпрво во својство на организатор на тие манифестации во Битола и Битолско. *Црпел од неисцрпните изворишта на непресушните фолклорни врутоци, бележел делови од душата на народот, да не исчезне од македонското помнење, само и само да не останеме фиданка без корен*. Несебично се ангажирал во аматерските самодејности и сесрдно помагал во работата на следните КУД: „Стив Наумов“, „Илинден“, „А. Турунџев“, „Гоце Делчев“. Тој е еден е од иницијаторите за формирање на Фестивалот за народни песни и игри „Илинденски денови“. Починал во 2004 година на својата 72 годишна возраст.

## Библиографија

Години на ред своите макотрпни собирани записи ги објавувал во списанија и книги. Бил редовен уредник на Радио Битола на „*Фолклорната плетеница*“. Во 1982 година ја обелоденил неговата прва збирка собрани народни стихови под наслов „*Залуде лудо полуде*“ - вкупно 224 македонски народни песни речиси од секој вид - епски, лирски, лирско-епски (балади и романси). Втората збирка „*Цвилит коњче во гора зелена*“ (1997), содржи вкупно 715 песни.

## Награди

Добитник е на низа признанија и награди: награда на КПЗ по повод месецот на книгата, „Особено истакнат педагошки работник“, „Ѓуро Салај“, републичката награда за истакнат просветен работник „Кирил и Методиј“, општинската награда „4 ноември“, Орден за труд со сребрен венец од Претседателот на поранешната СФРЈ, сребрена плакета на ДНУ - Битола и други.

## Наводи

Категорија:Луѓе од Ѓавато (Битолско)
Категорија:Македонски фолклористи
Категорија:Македонски етнолози
Категорија:Македонски публицисти
Категорија:Македонски кореографи
Категорија:Југословенски фолклористи
Категорија:Југословенски етнолози
Категорија:Југословенски публицисти
Категорија:Југословенски кореографи
Категорија:Апсолвенти на Филозофскиот факултет - Скопје
Категорија:Добитници на наградата „4 Ноември“
Тагојски јазик

**Тагојски јазик** — дел од подгрупата на рашадски јазици од поголемото семејство кардофански јазици. Јазикот е сроден со тегалскиот јазик, но за разлика од него, тагојскиот јазик има развиено сложен систем на именки. Тагојскиот јазик го зборуваат околу 15.000 луѓе во Судан. Јазикот има неколку дијалекти, меѓу кои се умалски, гојски, морепски и орички дијалект.

## Фонологија

Согласките во тагојскиот јазик се:

 може да се сретнат во зборови од арапско потекло. Системот на самогласки не е сосема јасен, но веројатно е составен од: .

## Користена литература
* *Thilo C. Schadeberg & Philip Elias, based on the notes of Fr. Carlo Muratori. *A Description of the Orig Language (Southern Kordofan)*.  Archief voor Antropologie Nr. 26.  Centre Royal de L'Afrique Centrale: Tervuren, 1979.*

## Поврзано
* Рашадски јазици
* Кардофански јазици

Категорија:Кардофански јазици
Тегалиски јазик

**Тегалискиот** или **тегалски јазик** — дел од подгрупата на рашадски јазици од поголемото семејство кардофански јазици. Јазикот се зборува во Судан од околу 36.000 жители и е сроден со тагојскиот јазик.

Јазикот има два големи дијалекта, рашадски или гомски и тегалиски основен. Етнолог и некои јазичари ги сметаат за една иста варијанта.

## Наводи

## Поврзано
:➩ Рашадски јазици
:➩ Кардофански јазици

Т
Halo: Reach

***Halo: Reach*** — пукачка видеоигра од прво лице изработена од Bungie и објавена од Microsoft Game Studios за играчката конзолата Xbox 360. *Reach* бил издаден во Северна Америка, Австралија и Европа на 14 септември 2010. Службено најавена на E3 2009, *Reach* бил претходен од бета-верзија што била достапна на оние што ја купиле Halo 3: ODST, со намера да се добие осврт од играчите за поправање на грешки и менување на стилот на играта. *Reach* е последната игра во серијата изработена од страна на Bungie, бидејќи студиото на Microsoft, Halo Studios ќе ги изработува следните наслови од серијата.

## Наводи

Категорија:Видеоигри со здружена игра
Категорија:Научнофанатастични видеоигри
Категорија:Ретропродолженија на видеоигри
Категорија:Игри за Xbox 360
Ирина Дукина

**Ирина Дукина** (околу 1066 - 19 февруари 1138) — византиска царица, сопруга на византискиот цар Алексиј I Комнин, мајка на царот Јован II Комнин и на историчарката Ана Комнина.

По мајчина страна, била внука на Трајан, односно, правнука на царот Јован Владислав. Византиските автори ја опишуваат како многу убава, умна и амбициозна жена. Во бракот со Алексиј I, родила три деца: ќерките Ана и Теодора и синот Јован.

## Наводи

Категорија:Комнини
Категорија:Луѓе од Цариград
Категорија:Византиски царици
Категорија:Византијци од 11 век
Категорија:Византијци од 12 век
Категорија:Родени во 1060-тите
Категорија:Починати во 12 век
Категорија:Дука (династија)
Категорија:Починати во 1138 година
Тингалски јазик

**Тингалскиот јазик** или познат како **каџаџа** или **каџакџа** е дел од подгрупата на рашадски јазици од поголемото семејство кардофански јазици. Јазикот го зборуваат околу 8.000 жители во Судан.

## Наводи

## Поврзано
:⇨ Рашадски јазици
:⇨ Кардофански јазици

Категорија:Кардофански јазици
ISO 10006

**ISO 10006:2003**, „Системи за раководење со квалитетот - Напатствија за раководење со квалитетот на проектите“, е меѓународен стандард на Меѓународната организација за стандардизација (ISO).

ISO 10006:2003 дава напатствија за примената на раководењето со квалитетот кај проектите.

Наменет е за проекти од различен степен сложеност, големина и вретраење, во различни околини, и без разлика за кој вид на производ или процес се работи. Ова може да бара извесно „прекројување“ на напатствијата за потребите на извесен проект.

ISO 10006:2003 не претставува водич за самото „раководење со проекти“. Овој стандард дава напатствија за квалитетот на процесот на раководење со проекти. Квалитетот на проектните процеси поврзани со производи и „пристап на процесот“, се опфатени во стандардот ISO 9004. Во подготовка е и нов стандард: „Раководење со проекти - Водич за раководење со проекти“ - ISO 21500.

Бидејќи ISO 10006:2003 е советодавен документ, истиот не е наменет за издавање на уверенија и потврди или регистрација.

## Поврзано
* Клиничко испитување
* Список на ISO стандарди
* Раководење со проекти
* Систем за раководење со квалитетот

## Надворешни врски
* Преглед и обработка на стандардот ISO 10006  
* Комбинирање на ISO 10006 и PMBOK за успешни проекти  

#10006
Категорија:Управување со проекти
Ролс-Ројс Фантом Купе

**Rolls-Royce Phantom Coupé** е британски рачно изработен (освен шасијата) купе-автомобил од производителот Rolls-Royce, премиерно појавен на Женевскиот автосаем на 6 март 2008 г. Платформата му се заснова на Rolls-Royce Phantom (2003), додека пак стилската изведба му должи многу на Rolls-Royce 100EX - идеен автомобил претставен во чест на стогодишнината на производителот во 2004 г.
Внатрешноста е изработена од кожа и фурнир од квалитетно дрво. Вратите однатре се затвораат на копче.

Производителот планира да направи и електрична варијанта на Phantom.

## Наводи

## Надворешни врски

*Официјална страница на Rolls-Royce 

Фантом Купе
Катла (јазици)

**Катла** е мало јазично семејство кое се зборува во Судан. За овие јазици не е сигурна нивната класификација во рамките на нигер-конгоанските јазици, бидејќи не споделуваат одлики со останатите нигер-конгоански јазици.

## Поделба

## Користена литература
* Roger Blench.  Unpublished. Kordofanian and Niger-Congo: an evaluation of the evidence.

## Поврзано
* Кардофански јазици
* Нигер-конгоански јазици

Категорија:Кардофански јазици
Шпанци

[300px|thumb|right|Национално знаме на [Шпанија и на сите Шпанци.]]
**Шпанците** (на шпански: *Españoles*) се европска нација и етничка група, која потекнува од Шпанија, држава сместена на Пиринејскиот Полуостров, во југозападна Европа. Шпанската националност во суштина се состои и од регионални националности, поради комплексната историја на Шпанија. Шпанија, во нејзините сегашни граници, била формирана од голем број на претходнички кралства во доцниот 15 век, како резултат на реосвојувањето и војната на Кастилијанците.

Службениот јазик на Шпанија е шпанскиот јазик (*español* или *castellano*), со тоа што книжевниот шпански е заснован на средновековните дијалекти на Кастилијанците од централна Шпанија. Со исклучок на баскискиот, јазици кои се домородни на Шпанија спаѓаат во категоријата на романски јазици.

Според пописот од 2010, денеска во Шпанија има околу 41,242,592 Шпанци. Население со шпанско потекло денеска постои скоро насекаде низ светот, поради многувековните окупации и колонии кои Шпанија ги имала во текот на владеењето низ историјата. Денеска во Америка (јужна и северна) околу 60.1% од населението има шпанско потекло. Во останатиот дел од светот процентот на шпанско население е околу 3%.

## Шпанците како тема во уметноста и во популарната култура
Во делото „Богатството на царот Радован“, српскиот поет Јован Дучиќ ги опишува Шпанците како повеќе семејни луѓе отколку како друштвени, т.е. повеќе ги сакаат своите рондини отколку пријателите. Исто така, според Дучиќ, Шпанците се многу љубоморни и најсвирепи луѓе во љубовта. Тој Шпанките ги опишува како добри мајки, но жените од Андалусија ги опишува како „само телесност и ништо друго“, додека жените од Кастиља се „мистици“.

Една песна на американскиот музичар Том Вејтс (*Tom Waits*) од 1985 година се вика „Шпанец кој пешачи“ (*Walking Spanish*).

## Поврзано

* Шпанија
* Шпански јазик
* Латинска Америка

## Наводи


Категорија:Народи
Кангаски јазик

**Кангаскиот јазик**  е кадуски јазик кој се зборува во Судан од околу 8.000 жители. Овој јазик е дел од западната подгрупа на кадуски јазици. Јазикот се пишува со латиница и ги има следните дијалекти: абусинунски, чироро-курсиски, кангаски, луфа-лимаски и кронго абдаласки.

## Наводи

## Поврзано
* Кадуски јазици
* Кардофански јазици
* Нилосахарски јазици

Категорија:Кадуски јазици
Калачки јазик

**Калачкиот јазик** или познат како **катласки јазик**  — кардофански јазик од подгрупата на катласки јазици. Овој јазик е сроден со тимаскиот јазик. Јазикот има два дијалекта, и тоа: *катласки и џилудски дијалект*.

## Наводи

## Поврзано
*Катласки јазици
* Кардофански јазици

Категорија:Кардофански јазици
Тимаски јазик

**Тимаски јазик** — кардофански јазик од подгрупата на катласки јазици. Јазикот е познат и под имињата **доморички** или **ломорички јазик**. Тимаскиот е сроден со калачкиот јазик и се зборува во Судан.

## Наводи

## Поврзано
* Катласки јазици
* Кардофански јазици

Категорија:Кардофански јазици
Кронгоски јазик

**Кронгоскиот јазик** или познат како **коронгоски** или **курунгуски јазик**  — кадуски јазик кој се зборува во Судан од околу 22.000 жители. Овој јазик е дел од источната подгрупа на кадуски јазици. Јазикот се пишува со латиница.

## Наводи

## Поврзано
* Кадуски јазици
* Кардофански јазици
* Нилосахарски јазици

Категорија:Кадуски јазици
Категорија:Загрозени јазици
Кадуглиски јазик

**Кадуглискиот јазик** или познат како **качаско-кадуглиско-мириски јазик**  — кадуски јазик кој се зборува во Судан од околу 75.000 жители. Понекогаш овој јазик се смета за група на дијалекти. Така според јазичарот Стивенсон, овие се група дијалекти и споделуваат еден ист ISO код, но Шадеберг ги смета за посебни јазици.

Кадуглискиот има пет различни дијалекти, и тоа: качаски, кадуглиски, дамбаски и туимаски дијалект.

## Наводи

## Поврзано
* Кадуски јазици
* Кардофански јазици

Категорија:Кадуски јазици
Гудвудски погон

**Гудвудскиот погон** (англ. *Goodwood Plant*) е дирекција и центар за дизајн, изработка и склопување на автомобили на производителот Rolls-Royce.

Категорија:Ролс-Ројс
Данци

[thumb|200px|right|Национално знаме на [Данска и на Данците.]]

**Данците** (на дански: *danskere*) се нација и етничка група, чија матична земја е Данска и кои го зборуваат данскиот јазик, јазик кој спаѓа во фамилијата на германски јазици. Во Данци спаѓаат сите луѓе кои имаат данско потекло, без разлика дали живеат во матичната држава или пак во Јужен Шлесвиг, поранешна данска провинција (која денеска се наоѓа во модерна Германија) или пак во која било друга држава. Данците како помала етничка група, заедно во унија со уште Финците, Норвежаните и Швеѓаните ја формираат скандинавската група на народи. Денеска во Данска живеат околу 5,7 милиони Данци.

## Поврзано

*Данска
*Дански јазик

## Наводи

Категорија:Данска
Категорија:Народи
Меѓународен математички сојуз

**Меѓународнен математички сојуз** или **ММС** (, **IMU**) — меѓународна невладина организација посветена на соработка помеѓу земјите на полето на математиката. Организацијата е членка на Меѓународниот совет за наука (ICSU) и пружа поддршка на Меѓународниот конгрес на математичарите. Во неа членуваат математички организации од 65 земји. Основана е во 1919 г., но распуштена во 1936 и повторно заживеана во 1951 г. Во 2010 г. Берлин е избран за постојано седиште на организацијата.

## Наградна дејност
На своите заседанија (еднаш на четири години), сојузот ја доделува врвната математичка награда „Филдсов медал“ за млади успешни математичари со извонредни придонеси за математиката.

## Членки
*Земји-членки:
*Придружни членови: 
**Екваторско математичко друштво (SEdeM)
**Математичко друштво на Киргистан
**Математичко здружение на Кенија (MAK)
**Математичко здружение на Тајланд - Центар за унапредување на математичкото истражување на Тајланд (CEPMART)
*Подружни членови:
**Африкански математички сојуз (AMU)
**Европско математичко друштво (EMS)
**Математички сојуз на Латинска Америка и Карибите (UMALCA)
*Кандидати за членство:

## Наводи
**Mathematics without borders*, Olli Lehto (Springer, 1988)

## Надворешни врски
*Меѓународен математичка сојуз 

Категорија:Математички друштва
Математичка унија
Швеѓани

[thumb|250px|right|Национално знаме на [Шведска и Швеѓаните.]]

**Швеѓаните** (на шведски: *svenskar*) се скандинавски луѓе, кои ја населуваат нивната матична држава Шведска и другите нордиски држави, како и потомците кои живеат во бројни држави низ светот.

Сè до 9 век, Скандинавците живееле во мали германските кралства, познати како ситни кралства. Германските племиња од кои настанале денешните Швеѓани (; нордиски: *svíar*) живееле во Свеаленд, граничејќи се со Гетите на југ. Консолидацијата на Шведска бил долг процес, а подоцна како што шведската граница варирала со векови, така варирале и користењето на шведскиот јазик и шведската индетификација.

Малцинството кое зборува шведски во Финска (*finlandssvenskar*) има долго потекло на територијата на денешна Финска и датира уште кога Финска била интегрален дел од Шведска. Нивниот идентитет и поврзаност меѓу Швеѓаните и Финците е предмет на расправа.

## Поврзано

*Шведска
*Шведски јазик

## Наводи

Категорија:Шведска
Категорија:Народи
Романци

**Романците** (, во минатото нарекувани уште и **[[Власи]]**) се нација и етничка група чија матична земја е Романија и зборуваат на романски јазик кој спаѓа во фамилијата на романски јазици.

Романците како еден единствен етнос делат заеднички одлики како што се: имање на сопствена романска култура, потекло, имајќи го романскиот како мајчин јазик, потоа по државјанството во било која земја да се наоѓа Романецот. Законот за романско државјанство бил регулиран во март 1991 година со тоа што им се дава права на втората и третата генерација на потомци од луѓе со романско потекло да имаат романско државјанство, ако течно зворуваат на романски и имаат доволно познавање на романската историја и култура. 89.4% од населението на Романија се изјасниле како Романци на романскиот попис од 2002 година, но сепак треба да се има предвид дека како Романци се изјаснуваат и одредени Роми кои ги има околу 2,000,000. Денеска во светот 23,8 милиони го имаат романскиот за мајчин јазик.

Во едно толкување од пописните резултати во Молдавија, Молдавците биле броени како Романци, што значи дека исто така тие формираат мнозинство и во друга држава. Значајно романско население живее и во земјите како: Унгарија, Бугарија, Србија, Италија, Шпанија итн.

## Поврзано
*Романија
*Романски јазик
*Молдавија
*Молдавски јазик

## Наводи


Категорија:Народи во Романија
Категорија:Народи во Русија
Норвежани

**Норвежаните** (норвешки: *nordmenn*) се нација и етнос чија матична држава е Норвешка, а нивни мајчин јазик е норвешкиот, јазик кој припаѓа во групата на северногермански јазици. Повеќе од милион Норвежани живеат насекаде во светот, а најмногу во САД, Канада и Шведска. Норвежаните се потомци на северните Германи кои во 2 век се населиле во јужниот дел на скандинавскиот полуостров и ги потиснале Лапонците и уште некои други староседелски племиња кон север. Норвежаните се добри пловачи и рибари, поврзани со морето кое го има најразвиениот брег во Европа.

## Поврзано

* Норвешка
* Норвешки јазик

## Наводи

Категорија:Норвешка
Категорија:Народи
Демографија на Ангола

мини|350п|Динамика на населението (1961 - 2003)
мини|350п|Старосна структура (2005)

Според последниот попис одржан во 2014 година, **населението на [[Ангола]]** изнесува 25,789,024 луѓе.

## Старосна структура

(2006)
* 0-14 години: 43,7% (мажи 2 678 185 / жени 2 625 933) 
* 15-64 години: 53,5% (мажи 3 291 954 / жени 3 195 688 ) 
* над 65 години: 2,8% (мажи 148 944 / жени 186 367)
(2007)
* 0-14 години: 43,7% (мажиe 2 706 276 / жени 2 654 338) 
* 15-64 години: 53,5% (мажи 3 339 114 / жени 3 225 121) 
* над 65 години: 2,8% (мажи 149 414 / жени 189 333)
(2009)
* 0-14 години: 43,5% (мажи e 2 812 359 / жени 2 759 047) 
* 15-64 години: 53,7% (мажи 3 496 726 / жени 3 382 440) 
* над 65 години: 2,7% (мажи 153 678 / жени 195 043)

## Коефициент на плодност

## Етнички состав

Населението на Ангола е составено од Овимбунду со 37%, Кимбунду 25%, Баконго 13%, мешани 2%, Европејци 1%, и 22% од "други" етнички групи. Португалски јазик се зборува како прв јазик од страна на 60% од населението. Присутноста на португалскиот јазик е поради силното влијание на Португалија и Бразил, што не е истиот случај со Мозамбик, каде се зборуваат локалните јазици.

## Јазици
Официјален јазик во земјата е португалскиот. Освен португалскиот, во земјата се зборува и на банту-јазиците.

## Религија
* 38 % - римокатолици 
* 15 % - протестанти
* околу 48% стари домородни верувања
* муслимани

## Наводи

## Надворешни врски
Демографија на Бенин

мини|350п|Динамика на населението (1961 - 2003)
мини|350п|Старосна структура (2005)

Според последниот попис одржан во 2009 година, **населението на [[Бенин]]** изнесува 8,791,832 луѓе.

## Старосна структура
(2006)

* 0-14 години: 44,1% (мажи 1 751 709 / жени 1 719 138) 
* 15-64 години: 53,5% (мажи 2 067 248 / жени 2 138 957) 
* над 65 години: 2,4% (мажи 75 694 / жени 110 198)

## Коефициент на плодност

*2009-5.49

## Етнички состав

Мнозинството од населението на Бенин живее на југот на земјата. Населението е младо. Околу 42 етнички африкански групи живеат во земјата, како на пример јоруба на југоистокот од Бенин, дендите во северен Бенин, бариба и фулбе на североисток, бетамарибе и сомба во Атакора, фоните околу Абомеј и мина и аџа на брегот.

## Јазици

Службен јазик во Бенин е францускиот јазик. Покрај францускиот се зборуваат и уште многу други локални јазици, како на пример јоруба или дендиски јазик.

## Религија

Според пописот од 2002 година, 42.8% од населението во Бенин се христијани, 24.4 % се муслимани, 17.3 % се вуду, 6 % се припадници на останати локални религии, 1.9 % се останати религиски следбеници и околу 6.5 % се изјасниле како атеисти.

## Наводи

## Надворешни врски
Демографија на Боцвана

мини|350п|Динамика на населението (1961 - 2008)
lang=mk|мини|350п|Старосна структура

Според последниот попис одржан во 2008 година, **населението на [[Боцвана]]** изнесува 1 882 115 луѓе. Според податоци од 2009 пак, населението брои 1,990,876 

## Старосна структура
(2006)
* 0-14 години: 38,3% (мажи 319 531, жени 309 074) 
* 15-64 години: 57,9% (мажи 460 692, жени 488 577) 
* над 65 години: 3,8% (мажи 23 374, жени 38 585)
(2009)
* 0-14 години: 34.8% (мажи 352 399, жени 340 058) 
* 15-64 години: 61.4% (мажи 613 714, жени 608 003) 
* над 65 години: 3,9% (мажи 31 155, жени 45 547)

## Коефициент на плодност
*2009-2.6

## Етнички состав

Главните етнички групи во Боцвана се: Цвана, Каланга и Бушмани. Други племиња се Бајеи, Бамбукушу, Басубија, Бахереро и Бакгакагади. Други групи во Боцвана се белците и Индиците, двете групи се подеднакво во мал број. Индиците се доеселеници од Мозамбик, Кенија, Танзанија, Маврициус, Јужна Африка итн. Белото население е од Боцвана или од други делови од Африка, вклучувајќи ги и Зимбабве и Јужна Африка. Белото население зборува на англиски или африканс и сочинува околу 3% од населението.

*96% - Црнци
*3% - Белци
*1% - друѓи

Од 2000 година, поради влошување на економската состојба во Зимбабве, бројот на Зимбабвејци во Боцвана е зголемен во десетици илјади.  
Помалку од 10.000 Бушманите живеат на традиционален начин, како ловци-собирачи. Од средината на 1990-тите години централната влада на Боцвана се обидува да се преселат надвор од нивните земји.

## Јазици

Службени јазици на Боцвана се англиски и цвана јазик. Во јазикот цвана претставки се поважни одошто претставките во другите јазици. Овие претставки се "Bo", кој се однесува на земја ", Ba", кој се однесува на луѓето, "p", за едно лице, и "Se", за јазикот.

## Религија

Се проценува дека 70 проценти од граѓаните на земјата се идентификуваат себеси како христијани. Англиканците и методисти  го сочинуваат мнозинството на христијаните. Постојат, исто така, собранија на лутеранци, католиците, адвентисти, баптисти, припадници на холандската црква и другите христијански деноминации. Мормоните и Јеховините сведоци исто така се присутни.

## Наводи

## Надворешни врски
Демографија на Брегот на Слоновата Коска

мини|350п|Динамика на населението (1961 - 2003)
мини|350п|Старосна структура (2005)

Според последниот попис одржан во 2006 година, **населението на [[Брегот на Слоновата Коска]]** изнесува 17.654.843 жители.

## Старосна структура
(2007)

* 0-14 години: 40,6% (мажи 3.603.386/жени 3.711.211)
* 15-64 години: 56,6% (мажи 5.128.824/жени 5.060.027)
* над 65 години: 2,8% (мажи 246.130/жени 263.831)

## Коефициент на плодност
*2005 - 4,58

## Етнички состав
(2004)

* 42,1 % - Акани
* 17,6 % - Гури
* 16,5 % - северни Манде
* 11 % - Кроуси
* 10 % - јужни Манде
* 2,8 % - други (Французи - 45.000 и Либанци - 30.000)

## Дијаспора

Табелата подолу го покажува бројот на население кои се родени во Брегот на Слоновата Коска, а мигрирале во земјите членки на ОЕСР.

## Религија
(2001)

* 35 - 40 % - муслимани
* 25 - 40 % - локални религии
* 20 - 30 % - христијани

## Јазик
Службен јазик во земјата е францускиот.

## Наводи

## Надворешни врски


Брег на Слонбовата Коска
Васил Алексовски

**Васил Алексовски** (1912, Дреновени, Костурско - 4 март 1944, Черешница, Грција) — македонски револуционер од Егејскиот дел на Македонија. Детството го поминал во родното село Дреновени, Костурско. На десетгодишна вораст, со родителите се преселил во градот Костур, каде завршил училиште. Таму, уште како ученик, станал припадник на ОКНЕ - Организација на комунистичката младина на Грција. Во периодот 1930 - 1936, заедно со Ташко Караџа и други Македонци и Грци, работел активно во Комунистичката партија на Грција  (КПГ). Мобилизиран во грчката војска, учествувал во Грчко-италијанската војна 1940-1941 година како припадник на 32 полк. Потоа, активно учествувал во отпорот против фашистичките окупатори како член на костурскиот комитет на ЕАМ. Бил секретар на IV реон на СНОФ, Костурско. Така дошол во судир со бугарската пропаганда во лицето на „ОХРАНА“ и на 4 март 1944 година бил предаден, сардисан  и убиен од комитаџии кај селото Черешница.

Во негова чест, народот ја испеал песната „Стани, стани Алексовски“.

*Стани, стани, Алексовски*

Стани, стани, другар Алексовски,

Стани, стани, стани, Васил Алексовски,

Да видиш да видиш твои другари,

Твоите другари по планини оде,

По планини оде, по планини,

Васил да намере, а Васил го нема,

Васил го убие, го убие,

Васил го убие проклети фашисти,

Стани, стани, другар Алексовски,

Стани, стани, стани, Васил Алексовски,

Не можа да стана за да стана,

Не можа да стана, куршум ме прениза.

## Наводи


## Надворешни врски
* http://www.pollitecon.com/html/freedom_fighters/Aleksovski_Vasil.htm Краток животопис на Васил Алексовски

Категорија:Луѓе од Дреновени
Категорија:Родени во 1912 година
Категорија:Починати во 1944 година
Категорија:Починати во Черешница (Костурско)
Категорија:Жртви на Втората светска војна
Демографија на Алжир

мини|350п|Динамика на населението (1961 - 2003)
мини|350п|Старосна структура (2005)

Според последниот попис одржан во 2006 година, **населението на [[Алжир]]** изнесува 32 930 091 луѓе.

## Старосна структура
(2006)
* 0–14 години: 28,1% (мажи 4 722 076 / жени 4 539 713) 
* 15–64 години: 67,1% (мажи11 133 802 / жени 10 964 502) 
* над 65 години: 4,8% (мажи735 444 / жени 834 554)
(2009)
* 0–14 години: 25.4% (мажие 4 436 591 / жени 4 259 729)) 
* 15–64 години: 69.5% (мажи 11 976 965 / жени 11 777 618) 
* над 65 години: 5.1% (мажи 798 576 / жени 928 709)

## Коефициент на плодност
*2009-1.79

## Етнички состав
Околу 99 % од населението на Алжир е составено од Арапи и Бербери, а во земјата живеат и околу 25 000 Французи.

## Јазици
Службен јазик во земјата е арапскиот.

## Религија
* 97 % - муслимани (сунити)
* 3 % - друѓи (христијани и евреи)

## Наводи

## Надворешни врски
Холанѓани

**Холанѓаните** (холандски: )) се доминанатната етничка група и нација во Холандија. Ти делат заедничка култура и го зборуваат холандскиот јазик, јазик кој спаѓа во групата на западногермански јазици.

Холанѓаните, или пак потомци на Холанѓаните, може да се најдат во различни земји на светот, како резултат на миграцијата и тоа главно во: Суринам, Канада, Австралија, Јужноафриканска Република, Нов Зеланд и САД.

Традиционалната уметност и култура на Холандија и Холанѓаните содржи неколку форми на традиционална музика, танци, архитектонски стилови и облека, од кои повеќето се признати на глобално ниво. Интернационално се познати холандските сликари како Рембрант, Јан Вермер и Ван Гог.

Доминантна религија на сите Холанѓани е христијанството (и римокатолицизмот и протестантството), иако во понови времиња поголемиот дел од луѓето не се верници. Значаен процент на Холанѓани се приврзаници и на хуманизмот, агностицизмот, атеизмот или индивидуализмот.

## Поврзано

*Холандија
*Холандски јазик
*Бенелукс

## Наводи


Категорија:Народи во Европа
Категорија:Народи во Холандија
Категорија:Холандија
Категорија:Народи
Самоски јазици

**Самоските јазици** се мала група мандески јазици кои се зборуваат во африканската државата Буркина Фасо. Овие јазици се дел од источномандеските јазици. Самоските јазици вклучуваат три јазика: матјасамоски јазик, мајасамоски јазик и јужносамоски јазик.

## Наводи

## Поврзано
* Мандески јазици
* Нигер-конгоански јазици

Категорија:Мандески јазици
Матјасамоски јазик

**Матјасамоски јазик** — самоски јазик од поголемата група мандески јазици. Овој јазик се борува во западноафриканската држава Буркина Фасо од околу 105.000 жители, но има и мал број жители во Мали кои го зборуваат овој јазик. Овој јазик е познат и според следните имиња: **северозападен самоски јазик**, **сански јазик**, **санески јазик**, **тугански јазик** и **западноцентрален гоески јазик**.

## Наводи

## Поврзано
* Самоски јазици
* Мандески јазици

Категорија:Мандески јазици
Мајасамоски јазик

**Мајасамоски јазик** — самоски јазик од поголемата група мандески јазици. Овој јазик се борува во западноафриканската држава Буркина Фасо од околу 38.000 жители. Овој јазик е познат и според следните имиња: **североисточен самоски јазик**, **саски јазик** и **санески јазик**. Јазикот се користи од сите луѓе на кои овој јазик им е мајчин јазик, и често се користи како јазик за трговија во регионот.  Дијалектите на мајасомбоскиот јазик се: *бунуски, киембараски, бангасогоски и гамбороски дијалект*.

## Наводи

## Поврзано
* Самоски јазици
* Мандески јазици

Категорија:Мандески јазици
Јакубански јазик

**Јазикот дан** или **дански јазик** е мандески јазик кој се зборува најмногу во Брегот на Слоновата Коска каде има околу 800.000 жители и во Либерија каде има од 150.800 до 200.000 жители. Исто така, данскиот се зборува во Гвинеја од околу 800 жители. Данскиот е тонски јазик со три различни тона. Јазикот е исто така познат како **јакубаски**, **гиоски**, **гио-дански** или **даски јазик**.

## Фонологија
;Самогласки

## Наводи

## Поврзано
* Мандески јазици
* Нигер-конгоански јазици

## Надворешни врски
*Извештај за јазикот на Ethnologue

Категорија:Мандески јазици
Резус-фактор

мини|десно|
1. Rh+ крвна клетка.<br>
2. Rh- крвна клетка.<br>
3. Антигени на Rh + крвни клетки што ја прават позитивна. Антигените овозможуваат позитивните крвни клетки да се прикачат на специфични антитела.
**Резус-факторот** (или **Rh-фактор**) e антиген (белковина) кој се наоѓа на површината на еритроцитите. Заедно со А и B антигените, тој ја сочинува главната шема која се користи во класификацијата на крвта според нејзината нескладност за трансфузија.

Поимот „Rh-фактор“ е кратенка за резус-фактор. По сè изгледа дека го споделуваме овој антиген со нашите роднини-примати — макакија-резус, каде најпрво е откриен.

Овој антиген може, а и не мора да биде присутен. Ова е како резултат на присуството или отсуството на еден ген. Присуството на антигенот се испитува со додавање на вештачки добиени антитела во мешавина од еритроцитите на пациентот. Доколку се образуваат грутки, тогаш се присутни антитела на еритроцитите. Оваа крв се нарекува Rh позитивна. Доколку не е присутен антиген (клетките не се згрутчуваат), овој крвен тип го означуваме како Rh негативен.

Луѓето со различни крвни типови имаат белковини (епитопи) специфични за нивниот крвен тип на површината на црвените крвни клетки, односно еритроцити. Постојат четири крвни типови - A, B, AB и O.

Секој од четирите крвни типови додатно се класифицира според присуството на друг белковина на површината на еритроцитите кој укажува на Rh-факторот. Повеќето луѓе (околу 85%) се Rh позитивни. Меѓутоа, доколку жена која е Rh негативна и маж кој е Rh позитивен добијат бебе, постои опасност тоа бебе да има здравствени проблеми. Бебето кое расте во Rh негативната мајка може да има Rh позитивна крв наследена од таткото. Приближно половина од децата родени од Rh негативна мајка и Rh позитивен татко ќе бидат Rh позитивни.

Нескладноста во Rh обично не претставува проблем доколку мајката е за првпат бремена, бидејќи, освен ако постои некое нарушување, крвта на фетусот во нормални услови не влегува во мајчиниот крвоток во текот на бременоста.

Но, за време на породувањето, крвта на мајката и бебето можат да се измешаат. Доколку ова се случи, телото на мајката го препознава Rh-белковината како туѓа супстанца и може да започне да произведува антитела против Rh-белковините вметнати во нејзината крв.

Други патишта на кои бремената жена може да биде изложена на Rh-белковината и кои можат да предизвикаат производство на антитела се крвните трансфузии со Rh позитивна крв, недоносеност и ектопична бременост.

Rh антителата се безопасни сè до втората или натамошна бременост на жената. Доколку таа некогаш носи друго Rh позитивно дете, нејзините Rh антитела ќе ги препознаат Rh-белковините на површината на бебешките крвни клетки како туѓи и ќе преминат во крвотокот на бебето, напаѓајќи ги тие клетки. Ова може да доведе до појава на отоци и кршење на еритроцитите на бебето. Хематокритот притоа може многу да се намали, состојба позната како хемолитичка болест на новороденчето (Rh заболување или *erythroblastosis fetalis*).

Категорија:Крв
Категорија:Имунолошки систем
Ташо Ајановски

**Ташо Ристов Ајановски - Мими** ( во  —  во Скопје, Македонија) — македонски деец од Егејскиот дел на Македонија. 

Во 1928 година влегол во работничкото движење, а подоцна станал и претседател на Сеработничкиот сојуз во Воден (1932). Учесник е во антифашистичката војна (1941), организатор и раководител на воената организација ОПЛА (Заштита на народните борци) во градот (1943). За време на Граѓанската војна во Грција, од јули 1946 година, бил политички комесар на македонски баталјон на НОФ во Воденско. А, од 1946 година до 1948, ги вршел функциите на организационен и политички секретар на Окружниот комитет на НОФ за Воденско, како и член на Главниот одбор на Егејскиот дел на Македонија (од јануари 1948).

## Наводи


## Литература
* Вангел Ајановски - Оче „Егејски бури“, Скопје, 1975
* Егејска Македонија во НОБ 1949, Том VI, Скопје 1983

## Надворешни врски

* '''Македонски Народно Ослободителен Фронт''' – MНОФ
Ташко Караџа

**Анастас "Ташко" Караџа** ( - Д’мбени,  - Солун) — македонски револуционер од Егејскиот дел на Македонија. Бил член и професионален активист од пред војната, затворан и интерниран од режимот на Метаксас. Во 1941 година бил функционер на ОКНЕ за Егејска Македонија и секретар на Окружниот комитет на Комунистичката партија на Грција  (КПГ) за Катеринско. На 8 април 1942 година е фатен од Гестапо, осуден на смрт и стрелан на 23 мај во Солун.

## Литература
* Егејска Македонија во НОБ 1941-1943, Том VII, Скопје 1985.
* Егејска Македонија во НОБ 1949, Том VI, Скопје 1983.

## Надворешни врски
* http://www.pollitecon.com/html/freedom_fighters/Karadzha_Tasho.htm  Кратка биографија на Ташко Караџа

Категорија:Луѓе од Д’мбени
Категорија:Грчки политичари
Категорија:Грчки комунисти
Категорија:Македонски комунисти
Демографија на Буркина Фасо

мини|мини|350п|Динамика на населението (1960 - 2010)
lang=mk|мини|350п|Старосна структура

Според последниот попис одржан во 2006 година, **населението на [[Буркина Фасо]]** изнесува 15 264 735 луѓе.

## Старосна структура

* 0-14 години: 46.8% (мажи 3 267 202/жени 3 235 190)
* 15-64 години: 50.7% (мажи 3 513 559/жени 3 538 623)
* над 65 години: 2.5% (мажи 140 083/жени 208 315)

## Коефициент на плодност
*2000-6.28

## Етнички состав

Буркина Фасо има околу 15,3 милиони жители кои припаѓаат на две големи западноафрикански културни групи: *волтешка* и *мандеска* чиј заеднички јазик е диула јазик. Волтешките Моси сочинуваат една половина од населението. Тие тврдат дека потекнуваат од Гана и основале империја на територијата на Горна Волта која траела над 800 години. Денес, кралството Моси сè уште е предводено од Мого Наба во Уагадугу.

## Јазици
Службен јазик в земјата е францускиот.

## Религија

Иако за религиозната припадност на населението нема точни бројки, според владата на Буркина Фасо 60 проценти од населението се муслимани. Исто така, владат тврди дека 24 % од населението се припадници на локални религии, 17 % се католици и 3 се протестанти.

## Наводи

## Надворешни врски